Naugardo-Severskio kunigaikštystė
Naugardo-Severskio kunigaikštystė, Severskio kunigaikštystė (rus. Но́вгород-Се́верское княжество, ukr. Сіверське князівство) – Rusios kunigaikštystė, gyvavusi XII–XVI amžiais Černigovo žemės pietinėje dalyje: dabartinės Rusijos Kursko srityje ir Ukrainos Sumų srities šiaurėje bei gretimose teritorijose Černigovo srityje. Nuo XIV a. buvo Lietuvos Didžiosios Kunigaikštystės dalis.